als_Latn dik_Latn sag_Latn
Pas dështimit që në fazën e grupeve të Brazil 2014, Furia e Kuqe shfaqi mjaft vështirësi edhe në miqësoren me Francën (0:1).
Megjithatë trajneri Vicente del Bosque mendon se kishte gjëra pozitive për skuadrën e tij, edhe pse forca goditëse e iberikëve ishte e dobët.
“Fitorja nuk është gjithçka. Nuk mundëm ta mposhtnim Francën, por sfida kishte gjëra pozitive për ne, sidomos përsa i përket imazhit. Na kushtoi shumë faki që pësuam gol, megjithatë në linja të përgjithshme ishte një ndeshje e mirë dhe e ekulibruar. Pak e nga pak do të ecim përpara”.
Spanja është në një periudhë tranzicioni, pasi janë afruar shumë elementë të rinj pas tërheqjes së disa veteranëve. Për teknikun spanjoll rigjenerimi i grupit kërkon pak kohë.
“Treguam që jemi një ekip i mirë. Të rinjtë u shfaqën në nivelin për të qëndruar me ne. Paraqitja e gjithsësicilit ishte e mirë. Jemi në një fazë ku por rigjenerojmë grupin, por nga ana tjetër kemi ruajtur një bërthamë të rëndësishme. Duhet të jemi të qetë, sepse të Hënën kemi një ndeshje shumë të rëndësishme”.
Ndaj “gjelave” në portë luajti titullar portieri i Manchester United, De Gea, duke nxitur spekulimet për aktivizimin e tij nga minuta e parë edhe ndaj Maqedonisë në Valencia.
“De Gea e nisi mirë dhe në jemi të kënaqur me të. Duhet të bëjmë rotacion, ndaj menduam ta aktivizonim në një sfidë të rëndësishme. Ai tregoi se është shumë I pjekur. Nuk mund të them se cilin do të aktivizoj të Hënën, ne po mendojmë që të kemi një zëvendësim të natyrshëm të Casillas”.
Për trajnerin e Francës, Didier Deschamp, gjelat janë në progresion të vazhdueshëm, pasi luajnë prej kohësh bashkë dhe për rrjedhojë njihen më mirë me njëri tjetrin. 45-vjeçari i doli në mbrojtje edhe kolegut të tij Del Bosque, duke kutjuar si ai nuk ka shkopin magjik për të bërë menjëherë mrekullinë te La Roja.
als_Latn als_Latn als_Latn als_Latn als_Latn als_Latn als_Latn als_Latn